CELEX: 32015R1426
Language: sl
Date: 2015-08-25 00:00:00
Title: Izvedbena uredba Komisije (EU) 2015/1426 z dne 25. avgusta 2015 o izdaji dovoljenja za pripravek iz benzojske kisline, timola, evgenola in piperina kot krmni dodatek za piščance za pitanje, piščance za nesnice, manjše vrste perutnine za pitanje in za nesnice (imetnik dovoljenja DSM Nutritional Product) (Besedilo velja za EGP)

26.8.2015   
            
            
               SL
            
            
               Uradni list Evropske unije
            
            
               L 223/6
            
         IZVEDBENA UREDBA KOMISIJE (EU) 2015/1426
   z dne 25. avgusta 2015
   o izdaji dovoljenja za pripravek iz benzojske kisline, timola, evgenola in piperina kot krmni dodatek za piščance za pitanje, piščance za nesnice, manjše vrste perutnine za pitanje in za nesnice (imetnik dovoljenja DSM Nutritional Product)
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
   ob upoštevanju naslednjega:
   
               (1)
            
            
               Uredba (ES) št. 1831/2003 določa izdajo dovoljenj za dodatke za uporabo v prehrani živali ter razloge in postopke za izdajo takih dovoljenj.
            
         
               (2)
            
            
               V skladu s členom 7 Uredbe (ES) št. 1831/2003 je bil predložen zahtevek za izdajo dovoljenja za pripravek iz benzojske kisline, timola, evgenola in piperina. V skladu s členom 7(3) Uredbe (ES) št. 1831/2003 so bili navedenemu zahtevku priloženi zahtevani podatki in dokumenti.
            
         
               (3)
            
            
               Navedeni zahtevek zadeva dovoljenje za pripravek iz benzojske kisline, timola, evgenola in piperina kot krmni dodatek za piščance za pitanje, piščance za nesnice, manjše vrste perutnine za pitanje in za nesnice ter njegovo uvrstitev v kategorijo dodatkov „zootehnični dodatki“.
            
         
               (4)
            
            
               Evropska agencija za varnost hrane (v nadaljnjem besedilu: Agencija) je v svojih mnenjih z dne 7. marca 2012 (2) in 28. oktobra 2014 (3) navedla, da pripravek iz benzojske kisline, timola, evgenola in piperina pod predlaganimi pogoji uporabe nima škodljivega vpliva na zdravje živali in ljudi ali na okolje ter da lahko njegova uporaba izboljša razmerje med krmo in prirastom teže pri piščancih za pitanje. Prav tako je menila, da bi se ta ugotovitev lahko razširila na piščance za nesnice. Ker se način delovanja lahko šteje za istega pri vseh vrstah perutnine, se lahko ta ugotovitev ekstrapolira na manjše vrste perutnine za pitanje in za nesnice. Agencija meni, da ni potrebe po posebnih zahtevah v zvezi s spremljanjem po dajanju na trg. Potrdila je tudi poročilo o analitski metodi krmnega dodatka, ki ga je predložil referenčni laboratorij, ustanovljen z Uredbo (ES) št. 1831/2003.
            
         
               (5)
            
            
               Ocena pripravka iz benzojske kisline, timola, evgenola in piperina je pokazala, da so pogoji za dovoljenje iz člena 5 Uredbe (ES) št. 1831/2003 izpolnjeni. Zato bi bilo treba dovoliti uporabo navedenega pripravka, kakor je določena v Prilogi k tej uredbi.
            
         
               (6)
            
            
               Ukrepi iz te uredbe so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJO UREDBO:
   Člen 1
   Pripravek iz Priloge, ki spada v kategorijo dodatkov „zootehnični dodatki“ in funkcionalno skupino „drugi zootehnični dodatki“, se dovoli kot dodatek v prehrani živali v skladu s pogoji iz navedene priloge.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 25. avgusta 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 268, 18.10.2003, str. 29.
   
      (2)  EFSA Journal 2012;10(3):2620.
   
      (3)  EFSA Journal 2014;12(11):3896.
   
      PRILOGA
      
                  Identifikacijska številka dodatka
               
               
                  Ime imetnika dovoljenja
               
               
                  Dodatek
               
               
                  Sestava, kemijska formula, opis, analitska metoda
               
               
                  Vrsta ali kategorija živali
               
               
                  Najvišja starost
               
               
                  Najnižja vsebnost
               
               
                  Najvišja vsebnost
               
               
                  Druge določbe
               
               
                  Datum poteka veljavnosti dovoljenja
               
            
                  mg/kg popolne krmne mešanice z vsebnostjo vlage 12 %
               
            
                  
                     Kategorija zootehničnih dodatkov. Funkcionalna skupina: drugi zootehnični dodatki (izboljšanje zootehničnih parametrov)
                  
               
            
                  4d10
               
               
                  Podjetje DSM Nutritional Products AG, ki ga v EU zastopa DSM Nutritional Products Sp. z o.o., Poljska
               
               
                  Pripravek iz benzojske kisline, timola, evgenola, piperina
               
               
                  
                     Sestava dodatka
                  
                  Pripravek iz benzojske kisline, timola, evgenola, piperina z vsebnostjo:
                  
                              —
                           
                           
                              benzojske kisline 80 %–83 %
                           
                        
                              —
                           
                           
                              timola 1 %–1,9 %
                           
                        
                              —
                           
                           
                              evgenola 0,5 %–1 %
                           
                        
                              —
                           
                           
                              piperina 0,05 %–0,1 %
                           
                        
                              —
                           
                           
                              benzil salicilata, izo-amil salicilata in trans-anetola ≤ 0,6 %
                           
                        
                     Lastnosti aktivne snovi
                  
                  benzojska kislina (≥ 95,5 % čistost): C7H6O2 št. CAS: 65-85-0
                  timol (1): C10H14O št. CAS: 89-83-8
                  evgenol (1): C10H12O2 št. CAS: 97-53-0
                  piperin (1): C17H19O3N št. CAS: 94-62-2
                  izo-amil salicilat (1) št. CAS: 87-20-7
                  benzil salicilat (1) št. CAS: 118-58-1
                  trans-anetol (1) št. CAS: 4180-23-8
                  
                     Analitska metoda
                      (2)
                  
                  Za določanje benzojske kisline v krmnem dodatku in premiksih:
                  
                              —
                           
                           
                              tekočinska kromatografija visoke ločljivosti z reverzno fazo v povezavi z ultravijoličnim detektorjem (RP-HPLC-UV)
                           
                        Za določanje benzojske kisline v krmni mešanici:
                  
                              —
                           
                           
                              plinska kromatografija – izotopska razredčitev – masna spektrometrija (GC-IDMS)
                           
                        Za določanje timola, evgenola in piperina v krmnem dodatku:
                  
                              —
                           
                           
                              plinska kromatografija v povezavi s plamensko ionizacijskim detektorjem (GC-FID)
                           
                        
               
                  Piščanci za pitanje
                  Piščanci za nesnice
                  Manjše vrste perutnine za pitanje in za nesnice
               
               
                  —
               
               
                  —
               
               
                  300
               
               
                  
                              1.
                           
                           
                              V navodilih za uporabo dodatka in premiksa je treba navesti pogoje skladiščenja in obstojnost pri peletiranju.
                           
                        
                              2.
                           
                           
                              Dodatek se ne uporablja z drugimi viri benzojske kisline ali benzoatov.
                           
                        
                              3.
                           
                           
                              Zaradi varnosti je treba pri ravnanju uporabljati zaščito za dihala, zaščitna očala in rokavice.
                           
                        
                              4.
                           
                           
                              Najnižji priporočeni odmerek: 300 mg/kg popolne krmne mešanice.
                           
                        
               
                  15.9.2025
               
            
         (1)  JECFA, spletna izdaja: „Specifications for Flavourings“. http://www.fao.org/ag/agn/jecfa-flav/index.html#T.
      
         (2)  Podrobnosti o analitskih metodah so na voljo na naslovu referenčnega laboratorija: https://ec.europa.eu/jrc/en/eurl/feed-additives/evaluation-reports.